Demonstrációra készülnek Ercsiben
Békés demonstrációra készülnek a település lakói a Fejér megyei Ercsiben, az utóbbi idõben elszaporodott bûncselekmények miatt. Legutóbb szombat éjjel történt súlyos bûncselekmény: az egyik szórakozóhelyre egy csoport fiatal ment be, és minden elõzmény nélkül megverte a vendégeket.
A demonstráció szervezõi a Független Hírügynökséget arról tájékoztatták, hogy a verekedõk néhány héttel ezelõtt védelmi pénzt kértek a sörözõ tulajdonosától. A szombati verekedésre azért került sor, mert a tulajdonos nem volt hajlandó fizetni.
A demonstrációt július 15-én 17 órára szervezik a polgármesteri hivatal elé, a Fejér Megyei Rendõr-fõkapitányság tájékoztatása szerint azonban az errõl szóló bejelentés még nem érkezett meg. A szervezõk azt szeretnék elérni, hogy álljon helyre a rend a településen.
Szombat éjszaka az egyik ercsi szórakozóhelyen fiatalok jelentek meg, és ok nélkül ütlegelni kezdték a vendégeket. A mentõk három embert szállítottak kórházba orr-és állkapocstöréssel, egyikük még mindig kórházban van.
R. Szabó Ágnes, a Fejér Megyei Rendõr-fõkapitányság szóvivõje a Független Hírügynökségnek elmondta: a verekedõk közül 11-et már sikerült azonosítani, négyüket elõzetes letartóztatásba helyezte csütörtökön délután a bíróság.
A dunaújvárosi rendõrök tovább nyomoznak az ügyben, nem kizárt, hogy újabb gyanúsítottak is lesznek.
rendõrség